  Анжелика Тихонова корреспондент 15-тӥ инвожолы Удмуртиын коронавирус инфекциен 40 выль черламъёсты шараязы. Висьыны усемъёс пӧлын 14 аресозь куать пиналъёс но 65 арессэс ортчем дас арлыдоос. Со сярысь элькунысь оперативной штаб ивортӥз. Диагноззы Ижкарын 13 улӥсьёслэн зэмаз, Можгаын – сизьым, Глазкарын, Кияса, Можга ёросъёсын – быдэн ньыль, Юкаменск ёросын – куинь, Воткаын – кык, Дэбес, Камбарка ёросъёсын но Сарапулын – быдэн одӥг. 40 адями висёнэз вормиз Туннэ нуналлы Удмуртиын коронавирусэн черлан 34 сюрс 758 учыр лабораториосын зэматэмын. 31 сюрс 594 адями йӧназ, 462 мурт кулӥз. Али 42-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 368 эскеронъёс ортчытӥзы. 15-тӥ инвожолы Удмуртиын 133 сюрс 304 адями коронавируслэсь прививка пуктӥз, со пӧлысь 106 сюрс 713-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  